Amenzi usturătoare pentru primăriile, companiile și fermierii care nu distrug ambrozia
Guvernul a modificat și completat Normele metodologice de aplicare a Legii 62/2018 privind combaterea buruienii ambrozia. Noul act normativ menține obligativitatea ca autoritățile administrației publice locale să identifice anual terenurile infestate cu buruiana ambrozia de pe raza teritorială a acestora și să someze proprietarii sau deținătorii acestora să distrugă ambrozia. În caz contrar, amenzile ajung până la 20.000 lei.